Ինչպես բոլոր ժամանակներում` այդ տարիներին ևս Հայաստանում հայրենասեր ու պատվախնդիր հզոր միջուկ կար, նրա ձեռքով դրածոները մեկ առ մեկ մերժվում ու երկրից վռնդվում էին։ Սակայն Արտաշեսյանների արքայատոհմը դադարեց դերակատար լինելուց, թեև իշխանության եկած Արշակունիները համարվում էին Արտաշեսյան զարմ։ Չորս դար էլ նրանք եղան Հայաստանի պետական գոյության երաշխավորը, ապա կրկին գործի դրվեց հայոց ներսում ծախվող դավադիրներ ներդնելու կործանարար սովորույթը։